གྱུར་གྱི་བརྟག་སྒྲིལ་
ཞིག་གནང་རོགས་ཞེས་ནན་པོ་འདྲ་ཞུས་ཀྱང་དེ་ཉིན་གནང་མ་བྱུང་། རྗེས་
སུ་༢༠༠༠ སྤྱི་ཟླ་ ༢ པའི་ཚེས་ ༡༨ བཞུགས་སྒར་དྷ་རམ་སཱ་ལར་ྋགོང་ས་
མཆོག་ལ་བརྟན་བཞུགས་འབུལ་བའི་སྐབས་སུ་ས་སྐྱའི་ཁྲི་ཆེན་མདུན་ཡང་
བསྐྱར་ཞུས་པ་ན་བརྟག་པ་ནན་ཆེར་གནང་ཚུལ་གྱིས་དགྱེས་བཞིན་དུ་སྐྱོན་
མི་འདུག ཡག་པོ་འདུག་ཅེས་གསུངས་བྱུང་བ་ན་ཡིད་ཆེས་ཀྱིས་བློ་ཐག་ཆོད་
པ་བྱུང་སོང་།
ས་རིན་ཡོངས་རྫོགས་སྤྲད་ཟིན་པ་ན་འཛུགས་སྐྲུན་གྱི་རྟེན་གང་
ཡང་མི་འདུག་ཀྱང་གནས་སྐབས་བཞག་སྟེ་གྲ་སྒྲིག་འདྲ་ཅི་ཐོན་བྱ་རྒྱུར་
བསམ་པ་ན་ཨོ་རྒྱན་སྟོབས་རྒྱལ་རིན་པོ་ཆེས་བཤད་གྲྭ་གསར་པའི་འཆར་
གཞི་རི་མོ་འབྲི་ཤེས་པ་ཞིག་བཏང་མཛད་བྱུང་། མཁྱེན་བརྩེ་རིན་པོ་ཆེས་
བཤད་གྲྭ་འདི་ ༡༩༨༣ ལོར་ཚུགས་ནས་ད་ལྟའི་བར། ཕྱི་ནས་ཡོང་བའི་སློབ་
ཕྲུག་ལོ་གྲངས་མང་ཉུང་ཅི་རིགས་སྦྱངས་ཏེ་ཐོན་སོང་བ་ནི་ཤིན་ཏུ་མང་
ཡང་། དེ་དག་ལས་གཞན་སློབ་གཉེར་ཐོན་རྗེས་སུ་རྒྱ་གར་དང་། འབྲུག་
ཡུལ། བལ་པོ། བོད་རྣམས་སུ་སྔར་མེད་ཀྱི་བཤད་གྲྭ་མང་པོ་གསར་འཛུགས་
ཀྱིས་གཞུང་པོད་བཤད་ཁྲིད་སྐྱོང་བཞིན་པ་དང་། དགོན་པ་མང་པོའི་བླ་མ་

འཕགས་ཡུལ་རྫོང་སར་བཤད་གྲྭའི་ལོ་རྒྱུས་མཐོང་བ་དོན་ལྡན།
དང་སློབ་དཔོན་མཛད་པ། དགོན་པ་འཛུགས་སྐྲུན་གྱི་ལས་ཀ་བྱེད་པ་བསྟན་
རྒྱུན་ཉམས་གསོ་བྱེད་པ། སྒྲུབ་གྲྭ་གསར་འཛུགས་དང་། སྒྲུབ་དཔོན་གནང་བ།
ལོ་རྒྱུས་ཀྱི་ཡིག་དེབ་རྩོམ་པ་སོགས་ཀྱིས་བསྟན་པ་ལ་གང་ནུས་གང་ལྕོགས་
ཀྱིས་ཞབས་འདེགས་ཞུ་བཞིན་པ་ཡང་། ད་ལྟར་བཅུ་ཕྲག་གསུམ་ལྷག་ཙམ་
མཐོང་ཐོས་སུ་ཡོད་པ་དང་ད་ལྟ་འདིར་འཆད་ཉན་མཛད་བཞིན་པའི་སློབ་
ཕྲུག་མང་ཤོས་ནི་བོད་ནས་བྱུང་བ་ལ། གཞན་རྒྱ་གར་དང་། འབྲུག་ཡུལ།
བལ་པོ་བཅས་ཀྱི་ཁོངས་ནས་བྱུང་བ་ཡང་ཡོད། གང་ལྟར་དགོན་པ་བརྒྱ་
དང་སུམ་ཅུ་ལྷག་གི་གྲྭ་པ་ཡིན་པའི་སློབ་གཉེར་བ་བརྒྱ་ཕྲག་གསུམ་ལས་
བརྒལ་བ་འདི་ལ་རྗེས་སུ་དཔག་ན་རིན་པོ་ཆེ་ལ་ཡང་ཞུས་ཟིན་པ་ལྟར་རྒན་
བུ་རང་ལོ་བརྒྱད་ཅུར་ཟིན་ཏེ་འཆི་རན་པ་ལྟ་བུར་གྱུར་མོད། བཤད་གྲྭ་འདི་
ཇི་སྲིད་བར་གནས་ཤིང་གོང་འཕེལ་ཡང་གཏོང་དགོས་པས་འབྱུང་འགྱུར་
ལོ་ལྔའམ་བཅུ་ནས་ཉི་ཤུ་དང་བཞི་བཅུའི་སྐབས་རྣམས་སུ་བརྒྱ་ཕྲག་ལྔ་ནས་
བཅུ་སོགས་ཀྱི་བར་འཕེལ་སྲིད་ན་ཡང་ས་ཆ་འདིའི་ཐོག་ཏུ་གྲྭ་པ་ཚང་མའི་
བཞུགས་ཁང་དང་། རུང་ཁང་ཉེར་སྤྱད་ཁང་། སྤྱི་པའི་ཚོགས་ཁང་། འཛིན་
གྲྭའི་ཚོགས་ཁང་། བླ་ཆེན་གྱི་གཟིམས་ཁང་། དཔེ་མཛོད་ཁང་སོགས་ཐམས་
ཅད་ཆ་ཚད་ལྡན་ཞིང་། བཟོ་དབྱིབས་ལེགས་པ་ཅན་ལ་ལོངས་སྤྱོད་དུ་འོས་
པ་ཞིག་འབྲི་དགོས་རྒྱུ་དང་། དེའི་འགྲོ་སོང་ཡང་ཚོད་རྩིས་ཅན་ཞིག་དགོས་
རྒྱུར་མངགས་པ་བཞིན་ཁོང་གིས་བྲིས་བྱུང་བ་ན། དེ་ལ་ཕལ་ཆེར་གཏན་

འཁེལ་རྒྱུ་བྱས། རང་ཉིད་གྲྭ་ཚང་གི་འཚོ་རྟེན་ཆེད། སླར་ཐེ་ཝན་དུ་འགྲོ་ཉེར་
གྱུར་པ་ན། སྦྱིན་བདག་རྒྱ་མི་ཧྲི་ཛོང་སྲིང་། བོད་མིང་ཀུན་དགའ་ཚེ་རིང་གིས་
ཉོས་ཟིན་པའི་ས་ཐོག་ཏུ་བཤད་གྲྭའི་ཁང་པ་འཛུགས་སྐྲུན་གྱི་རྨང་གཞིའི་རྟེན་
གྱིས་ཟེར་ནས། ༢༠༠༠ ལོའི་ཟླ་ ༣ ཚེས་ ༡༥ ལ་ཐེ་ཝན་གྱི་སྒོར་འབུམ་ཁ་ཤས་
བསྐུར་འབྱོར་བྱུང་བ་དང་། ཞིང་བྱན་དང་། དགེ་མ་ཆོས་དཔལ་གཉིས་ཀྱིས་
སྦྱིན་བདག་དང་། ལས་གཉེར་བྱས་པའི་བཤད་གྲྭ་ཡི་མགྲོན་ཁང་བཟོ་སྐྲུན་
གྱི་ལས་ཀ་དེ་ཡང་ཚར་རན་པ་དང་། སྐབས་དེར་ཡུལ་མིའི་ཁྲོད་དུ་ས་སློག་
སྤྱད་ཀྱི་འཁྲུལ་ཆ་ཡག་པོ་ཞིག་གླ་རྒྱུ་ཡོད་པ་བཅས་ལ་བརྟེན། ཐོག་མའི་ལས་
གཉེར་ཀརྨ་འགྱུར་མེད་ལ་བཅོལ་ཏེ་ས་ཁོད་སྙོམས་བྱས་པ་དང་། ས་འོག་ནས་
ཆུ་བཏོན་རྒྱུ། ས་མཐར་ལྕགས་རིས་བསྐོར་རྒྱུ་བཅས་ནས་བརྩམས་ཏེ། སྤྱི་ཟླ་
༤ པའི་ཚེས་ ༡༥ ལ། ཅཱོན་ཏ་རར་བཤད་གྲྭའི་བསྟི་གནས་གསར་སྐྲུན་གྱི་ཨར་
ལས་ཐོག་མར་ཚུགས་སོ། །
༥༽ སྔ་ཕྱིར་ཐེ་ཝན་དུ་འབུལ་སྡུད་ལ་ཕེབས་པ།
ང་རང་ ༢༠༠༠ སྤྱི་ཟླ་ ༤ པའི་ཚེས་ ༢༠ ནས་སོང་སྟེ། ཚེས་ ༢༦ ཉིན་ཐེ་ཝན་དུ་
སླེབས་སོང་། ༡༩༩༥ ལོ་མཇུག་ནས་ད་ལྟའི་བར་ལོ་རེ་བཞིན་ཐེ་ཝན་དུ་སོང་
སྟེ། དཀོར་སྡུད་བྱ་རྒྱུ་ལས་བསྙེན་མཚམས་སྡོད་རྒྱུ་དང་བཤད་གྲྭ་ལ་དཔེ་ཁྲིད་
བྱ་རྒྱུ་བཅས་གང་ཡང་མ་གྲུབ་པ་ནི་ལྟར་སྣང་དུ་བསྟན་དོན་ཁ་ཁྱེར་དང་།

འཕགས་ཡུལ་རྫོང་སར་བཤད་གྲྭའི་ལོ་རྒྱུས་མཐོང་བ་དོན་ལྡན།
དོན་ངོ་མར་སྔོན་གྱི་ལས་ངན་སྨིན་ཏེ་རྙེད་བཀུར་ལ་རྔོམ་ཆགས་ཧ་ཅང་ཆེ་
བས། ཉིན་གཅིག་ཀྱང་སྡོད་བཟོད་མེད་པའི་དཀོར་ཟན་འཆི་རྒྱུ་ཡང་མེད་
པ་ལ་ཉིན་རེ་བཞིན་ཇེ་ཆེར་འགྲོ་བའི་རྣམ་སྨིན་གྱི་ཁུར་རི་བོ་ལྟ་བུའི་འོག་
ཏུ་འགྲོ་ལམ་གཅིག་ལས་གཞན་མེད་པར་ཀུན་གྱིས་ཡ་མཚན་སྐྱེས་ཏེ་སྙིང་
རྗེ་འོས་པ་ལྟ་བུར་ཞིག་ཏུ་གྱུར་མོད། རང་ལོ་དྲུག་ཅུ་རེ་གཅིག་གི་མཇུག་ནས་
ད་ཕན་ཚེ་ལྷག་གང་ཡོད་ཀྱི་རང་གི་ལུས་ངག་ཡིད་གསུམ་བླ་མའི་དགོངས་
རྫོགས་ཆེད་འབུལ་རྒྱུའི་དམ་བཅས་པ་ལ། དྲན་ཤེས་བསྟེན་ཏེ་མི་འགལ་བར་
ཅི་དྲག་བྱ་བཞིན་པ་ཡིན།
སྐབས་དོན་ནི་རིན་པོ་ཆེའི་དགོངས་བཞེད་ལྟར་རང་ཐེ་ཝན་དུ་
ཡོང་བའི་ལོ་དང་པོ་ནི་རང་སྐྱེས་ཡུལ་མདོ་སྲིབ་དགོན་པ་ཉམས་གསོའི་
ཆེད་གཙོ་བོ་ཡིན་པ་དང་། གཉིས་པ་ ༡༩༩༧ ཚུན་ནི་བཤད་གྲྭའི་གཉེར་པ་
འགན་ཁུར་གྱིས་འཚོ་རྟེན་ཆེད་ཡིན་པ་ལ། ༢༠༠༠ ལོ་འདི་ཚུན་ལ་ནི་གྲྭ་ཚང་
གི་འཕྲལ་ཡུན་གཉིས་ཀའི་འཚོ་རྟེན་དང་བཞུགས་གནས་སྤོ་རྒྱུའི་འཛུགས་
སྐྲུན་གྱི་ཆེད་གཉིས་ཀ་ཡིན། གང་ལྟར་ཡང་ནང་པ་ཡིན་པའི་ཐེ་ཝན་གྱི་
ཡུལ་མི་ཕལ་ཆེ་བ་རྣམས་ནང་པའི་ཆོས་ལ་མོས་གུས་ཀྱི་དད་པ་དང་། དོན་
གཉེར་གྱི་འདུན་པ་ཡག་པོ་ཡོད་པ་དང་། དཔལ་འབྱོར་གྱི་གནས་སྟངས་ཀྱང་
མི་དམན་པར་བརྟེན་ང་ཚོའི་བཤད་གྲྭ་འདི་དང་ཡོན་མཆོད་དུ་འབྲེལ་རྒྱུ་དེ་
ཕན་ཚུན་གཉིས་ཀ་ལ་དགོས་གལ་ཆེ་བའི་སྟབས་ཀྱིས་ཆོས་ཀྱི་ཐོག་ནས་ཁོང་

ཚོར་འཕྲལ་མངོན་ཙམ་མ་ཡིན་པར་འཕྲལ་ཡུན་ཀུན་ཏུ་མི་རབས་མི་བརྒྱུད་
ལ་ཕན་ཐོགས་པ་ཡོང་རྒྱུར་བསམས་ཏེ་སྐྱབས་འགྲོ་དང་སེམས་བསྐྱེད་བསླབ་
བྱ་བཅས་དང་། སྤྱོད་འཇུག་གཙོ་བོར་གྱུར་པ་ལ་གཞུང་ཆེ་ཆུང་འབྲེལ་ཡོད་
ཀྱི་བཤད་ཁྲིད་དང་། གཞན་སྔོན་འགྲོ་བློ་ལྡོག་བྱམས་པ་དང་། སྙིང་རྗེ། བྱང་
ཆུབ་ཀྱི་སེམས། དབུ་མའི་ལྟ་བ། བསྔོ་བ་དང་སྨོན་ལམ་བྱ་བའི་ཚུལ་སོགས་
ཡང་ཡང་བཤད་ཁྲིད་བྱ་ཞིང་ཡོད་པ་ལ་འབྱུང་འགྱུར་ཡང་ཕལ་ཆེར་ལོ་ལྟར་
ཟླ་ཤས་རིང་ང་ཚོའི་བཤད་གྲྭའི་མཁན་པོ་རེ་བྱོན་ཏེ་བཤད་ཁྲིད་ཀྱི་རྒྱུན་སྐྱོང་
ན་ཕན་ཐོགས་ཆེ་བར་སྙམ་ནས་འདི་ལོ་ནས་དབུ་བཙུགས་ཤིང་མཆོད་ཡོན་
ཕན་ཚུན་འབྲེལ་བ་བྱ་ཡུལ་གྱི་བབས་ཚུགས་སམ་རྟེན་གཞི་ལྟ་བུའི་ཆོས་
ཚོགས་ཤིག་ཀྱང་སྒོ་ཕྱེས་པ་ལ། ༢༠༠༡ ཟླ་ ༤ པའི་ཚེས་ལ་ཐེ་ཝན་གཞུང་
ནས་ཆོག་མཆན་ཡང་ཐོབ་འདུག ད་རེས་ཀྱང་རང་དེར་སླེབས་མ་ཐག་ཏུ་
འབྲེལ་ཡོད་སྦྱིན་སློབ་ཚོའི་བརྒྱུད་ནས་ས་བཀྲ་དང་བཅས་བཤད་གྲྭའི་ད་
ལྟའི་གནས་སྟངས་དང་། གནས་སྤོ་དགོས་པའི་རྒྱུ་མཚན། འབྱུང་འགྱུར་གྱི་
འཆར་གཞི་བཅས་དྲིལ་བསྒྲགས་བྱས།
རིམ་བཞིན་བསྟན་རྩར་ཞབས་འདེགས་འབྲེལ་འཇོག་ཕུལ་འབྱོར་
བྱུང་རིམ་ལྟར་ཚུར་གཏོང་བ་དང་། འདི་ནས་ཀྱང་མཁན་པོ་རིན་ཆེན་དང་།
འཇམ་དབྱངས་བློ་གསལ་རྣམ་གཉིས་ཀྱིས་རྟེན་རྩ་ཅི་བྱུང་ཉར་གཏོང་སོགས་
ཀྱི་འགན་བཞེས་པ་དང་། རྫོང་སར་གྲྭ་འཇམ་དབྱངས་བཟང་པོ་ལས་གཉེར་

འཕགས་ཡུལ་རྫོང་སར་བཤད་གྲྭའི་ལོ་རྒྱུས་མཐོང་བ་དོན་ལྡན།
ཁུར་བ་དང་། ཨོ་རྒྱན་སྟོབས་རྒྱལ་རིན་པོ་ཆེས་ངའི་ཚབ་ཏུ་རོགས་རམ་གྱི་
ཐུགས་འགན་བཞེས་ཏེ་ཐུགས་དཔྱད་ཞིབ་མོར་མཛད་མཐར། ཁང་བཟོ་
འཛུགས་སྐྲུན་གྱི་ལས་གླ་སྤྲོད་ཡུལ་ལ་བོད་པ་ཡིན་པའི་ཚོགས་པ་བརྟན་པོ་
སྔ་ཕྱི་གཉིས་ལ་སྤྲོད་གཏན་འཁེལ་བ་ལྟར། དང་པོ་ལ་ལྷོའ་ིཕྱོགས་ཀྱི་གྲྭ་ཤག་
བཞི་ཐོག་ཅན་ལ་ཕར་ཚུར་ཁང་མིག་ཉི་ཤུ་ལྷག་ཡོད་པ་དེ་དང་། གཉིས་པ་
ལ་གཙུག་ལག་ཁང་ཆེན་དང་། རུང་ཁང་ཆེན་མོ། གྲྭ་ཤག་ཁང་སྟར་གཅིག་
བཅས་རིམ་པར་ལས་གླ་སྤྲོད་རྒྱུའི་ཐག་བཅད་མཛད་པ་བཞིན། སྤྱི་ཟླ་ ༨ པའི་
ཚེས་ནས་ཁོང་གཉིས་ཀྱིས་རིམ་པར་ཨར་ལས་ཚུགས་འདུག སྤྱི་ཟླ་ ༡༡ པའི་
ཚེས་ ༨ ལ་རིན་པོ་ཆེ་ཐེ་ཝན་དུ་ཕེབས་འབྱོར་བྱུང་བའི་ཐོག་མར་ངའི་རྩར་
བྱོན་པ་དང་ཐུགས་ཤིན་ཏུ་དགྱེས་སྤྲོའི་ངང་ཁོང་བྷིར་ནས་སྐུ་མཚམས་གྲོལ་
འཕྲལ་ཅཱོན་ཏ་རར་བྱོན་པ་ཡིན། འཛུགས་སྐྲུན་གྱི་འཆར་གཞི་དང་། ལས་
སྟངས་སོགས་ཤིན་ཏུ་ཡག་པོ་རེད་འདུག ལས་དོན་དེ་མགྱོགས་པོ་འགྲུབ་
རྒྱུའི་དགོངས་བཞེད་དང་སྨོན་འདུན་ཡང་རྒྱུན་དུ་མཛད་ཡོད་ཚུལ་གསུངས་
བྱུང་། སྤྱི་ཟླ་ ༡༢ པའི་ཚེས་ ༢༦ ལ་ང་རང་འདིར་སླེབས་པ་དང་འཛུགས་
སྐྲུན་ལས་ཀར་ལྟ་བསྐོར་བྱས་པ་ན་དེ་སྔར་གྲུབ་ཟིན་པའི་ལས་དོན་ཚང་མ་
ཡག་པོའི་རྣམ་པ་འདྲ་རེད་འདུག དེའི་ཕྱི་ཉིན་ནས་འཛུགས་སྐྲུན་ཨར་ལས་
ཀྱི་ཚོགས་གཙོ་གཉིས་ངའི་རྩར་རིམ་པར་ཡོང་སྟེ། ཨར་ལས་འདིའི་རྗེས་སུ་
ད་དུང་གསར་པ་སྤྲོད་རྒྱུ་ཅི་འདྲ་ཡོད་ཅེས་ཟེར་བ་ན། ད་ལྟ་ང་ལ་རྟེན་རྩ་ལྡང་

ངེས་མེད་པར་བརྟེན་རུང་ཁང་ཆེན་མོ་དང་། གྲྭ་ཤག་ཟུར་པ་དེ་གཉིས་གནས་
སྐབས་འཐེན་རྒྱུ་ཡིན་ཅེས་བཤད་ནས་གྲྭ་ཤག་ཁང་སྟར་རྒྱག་སྟངས་བཞི་སྐོར་
ཡོང་དགོས་པས། ལྷོ་ཕྱོགས་ཀྱི་ཁང་སྟར་ད་ལྟ་ལས་བཞིན་པ་ལ། ཤར་དང་།
ནུབ། བྱང་གསུམ་གྱི་ཁང་ཕྲེང་ཕྱེད་བསྒོས་བྱས་ཏེ་ཁོང་གཉིས་ཀ་ལ་སྤྲོད་རྒྱུར་
བྱས།
༢༠༠༡ སྤྱི་ཟླ་ ༣ པའི་ཚེས་ ༡༠ ལ་རང་ཨར་ལས་ལྟ་བསྐོར་སོང་བ་ན་
གཙུག་ལག་ཁང་གི་རྨང་གཞི་བཏིངས་ཚར་བ་དང་། དེའི་ལས་རིན་ཆ་ཚང་
དགོས་རྒྱུར་ཟེར་བ་ན། ཆ་ཚད་དྲིས་པས་ཞེང་དུ་ཧྥེ་ཊི་བརྒྱ་དང་།སྣར་ཧྥེ་ཊི་
བརྒྱ་དང་ལྔ་བཅུ་རེད་ཟེར་ཡང་། རང་དང་བླ་གྲྭ་གཞན་ཕལ་ཆེར་ཡང་ཅུང་
ཟད་ཆུང་བའི་རྣམ་པར་གཟིགས་ཚུལ་ཐོས་རྒྱུར་ཡོད་པ་ལྟར་གང་འཚམ་
རྒྱ་བསྐྱེད་གཏོང་རྒྱུའི་ཐག་བཅད་དེ་མངགས་བཅོལ་བྱས་པར་རྗེས་སོར་
དེའི་རིན་ཚད་ཀྱང་བརྒྱ་ཆ་བདུན་ཅུ་རེད་འདུག་ཟེར་གང་ལྟར་ཡང་འདི་
ལ། གནས་སྒོ་ཅི་ཙམ་ཆེ་རུང་སྤུས་ཚད་ལྡན་ཞིང་། རྒྱ་མི་ཆུང་བ་ལོངས་སྤྱོད་
བདེ་བ་དང་། ཐམས་ཅད་མགུ་ངེས་ཅན་ཞིག་དགོས་རྒྱུར་མངགས་པ་ཡིན།
བཤད་གྲྭའི་གནས་གཞི་གསར་པ་འཛུགས་སྐྲུན་གྱི་རྟེན་དངུལ་ཚང་
མ་ཐག་རིང་སྦྱིན་བདག་གི་རྩར་ནས་བྱུང་རིམ་བཞིན། མཁན་པོ་འཇམ་
དབྱངས་བློ་གསལ་ཅན་གྱི་ཚོགས་པས་བླངས་ཤིང་ཉར་ཏེ་རིམ་པར་གཏོང་
མཐར་རྩིས་ཁྲ་གཙང་མ་རེ་དགོས་རྒྱུའི་འགན་བསྐུར་བ་ཡིན་ཞིང་དེ་མིན་

འཕགས་ཡུལ་རྫོང་སར་བཤད་གྲྭའི་ལོ་རྒྱུས་མཐོང་བ་དོན་ལྡན།
གྲྭ་ཚང་གི་འཚོ་བའི་རྟེན་དངུལ་ཅི་ཙམ་བྱུང་རིམ་བཞིན་མཁན་པོ་རིན་
ཆེན་ཅན་གྱི་ཚོགས་པས་བླངས་ཏེ་ཉར་འཇོག་དང་དུས་ཐོག་ཏུ་གང་དགོས་
གཏོང་རྒྱུ། དུས་མཚམས་སུ་སྡོམ་རྩིས་གཙང་མ་དགོས་རྒྱུ་བཅས་ཀྱི་འགན་
བསྐུར་བ་ཡིན། འདི་ལོ་ནས་བརྩམས་ཏེ་འཛིན་གྲྭ་དགུ་པ་ཐོན་ཟིན་པ་ཚོར་
སྔགས་གཞུང་གི་ཁྲིད་རྒྱུན་ཞིག་ཀྱང་ཚུགས་རྒྱུའི་འཆར་གཞི་ལྟར། འབྲི་རུ་
དགོན་གྱི་མཁན་པོ་ལུང་རིགས་སེང་གེ་ཁོང་ལ་རྒྱུད་སྡེའི་བཤད་ཁྲིད་ཁ་ཤས་
སྐྱོང་རྒྱུའི་བཀའ་དྲིན་ཞུས་པ་བཞིན་ཐོབ་པར་བྱུང་བ་ལ། ཕྱི་ལོ་ནས་དེ་བཞིན་
སྐྱོང་རྒྱུ་ཡིན།
༢༠༠༡ ལོའ་ིསྤྱི་ཟླ་ ༦ པའི་ཚེས་ ༡ ཉིན་མོར་གྲྭ་གཉེར་གསར་རྙིང་
བརྗེ་སྤྲོད་བྱས་པར། ད་ལྟར་འཚོ་བའི་ཁོངས་གཏོགས་ཞལ་གྲངས་ ༣༣༧
འདུག་པར། དེའི་འཚོ་རྟེན་ཆུ་གློག་སྨན་རིན་བསྡོམ་པའི་ཚོད་རྩིས་ཙམ་དུ་ཟླ་
རེ་ལ་ཧིན་སྒོར་ ༣༠༠༠༠༠ དགོས་རྒྱུའི་འཆར་གཞི་ལྟར་གཉེར་པ་གསར་པའི་
ཕྱག་ཏུ་རྩིས་སྤྲོད་དང་འབྲེལ། ད་ཕྱིན་ཟླ་བ་གཉིས་རེའི་མཚམས་སུ་མཁན་པོ་
རྒན་གཞོན་དང་། ཆོས་ཁྲིམས་པ། བླ་བྲང་གི་ཕྱག་མཛོད། དགེ་སློབ་རྣམ་པ།
དྲུང་ཡིག་བཅས་བཤད་གྲྭའི་འཛིན་སྐྱོང་ཚོགས་པའི་ལྷན་རྒྱས་རེ་འཚོགས་
ཏེ་འཕྲལ་བྱུང་གི་གནས་དོན་ཡོད་ན་གྲོས་བསྡུར་གྱི་ཐག་གཅོད་མཛད་རྒྱུ་
དང་། གཉེར་པའི་ཕྱག་བརྒྱུད་འཚོ་རྟེན་སྔོན་མའི་སོང་ཁྲལ་དང་། དེས་ལྡང་
མིན་ཆད་ལྷག་གང་བྱུང་གི་རྩིས་རྒྱག་གཙང་མ་རེའི་མཐར་རྗེས་མའི་ཟླ་བ་

༢ རེའི་ཟན་གྲོན་གཏོང་དངུལ་ལྡང་ངེས་ཅན་རེ། འཚོ་རྟེན་གྱིས་མ་དངུལ་
བདག་གཉེར་ཁང་ནས་གཉེར་པ་ལ་སྤྲད་ནས་ཡིག་ཆ་ཁ་གསལ་རེ་ཡང་བཟོ་
དགོས་རྒྱུ་ལ་དུས་ཐོག་ཏུ་གཉེར་པས་བསྐུལ་ཏེ་ཆོས་ཁྲིམས་ཀྱིས་འགན་ཁུར་
དང་ཚོགས་པ་བསྡུ་དགོས་རྒྱུ་ཡིན།
༢༠༠༡ལོའི་སྨད་ཙམ་ནས་དཔལ་ས་སྐྱའི་མཐོ་སློབ་ཏུ་ས་པཎ་དགུན་
ཆོས་ཚུགས་རྒྱུ་ལ་དེར་ང་ཚོའི་བཤད་གྲྭ་ནས་སློབ་ཕྲུག་སུམ་ཅུའི་སྐོར་ཞུགས་
རྒྱུ་དང་དེ་ཞོག་འཕྲལ་གུང་སེང་དང་བསྟུན་ཏེ་གྲྭ་ཚང་ཡོངས་རྫོགས་ལུམ་བི་
ནིའི་གནས་སུ་ས་སྐྱའི་སྨོན་ལམ་ཆེན་མོའི་ཚོགས་སར་ཞུགས་རྗེས། རྡོ་རྗེའི་
གདན་དུ་ྋརྒྱལ་དབང་མཆོག་མདུན་དུས་འཁོར་དབང་ཆེན་ཞུ་ཞོར་དགེ་
ལྡན་གྱི་སྨོན་ལམ་ཆེན་མོ་དང་རིགས་ལམ་བགྲོ་གླེང་གི་ཚོགས་པ་ལའང་
ཞུགས་རྒྱུར་བྱས་ཤིང་། དེ་སྐབས་རྣམས་སུ་བྱོན་བཞུགས་ཀྱི་དབུ་འདོམས་
དང་། གྲ་སྒྲིག་འགྲོ་གྲོན་བཅས་ཀྱི་འགན་ཆ་ཚང་ཆོས་ཁྲིམས་དང་གྲྭ་གཉེར་
གཉིས་ཀྱིས་ཁུར་དགོས་རྒྱུའི་འཆར་གཞི་ལྟར་ཐམས་ཅད་ལེགས་གྲུབ་བྱུང་
ངོ་། །
༦༽ བཤད་གྲྭའི་མཚན་གསོལ་དང་ཡིག་ཚད་གྲུབ་འབྲས།
བོད་ལྕགས་འབྲུག་ལོ་སར་གྱི་རྗེས་དང་། ༢༠༠༢ སྤྱི་ཟླ་ ༢ པའི་ཚེས་ ༢༠ སྐོར་
ནས་བཤད་གྲྭའི་ནང་འབྱོར་ཏེ། སྔོན་སྲོལ་བཞིན་བོད་ཟླ་ ༡ བའི་ཚེས་ ༡༠ ལ་

འཕགས་ཡུལ་རྫོང་སར་བཤད་གྲྭའི་ལོ་རྒྱུས་མཐོང་བ་དོན་ལྡན།
རྒྱུན་སྒྲིགས་ཚུགས་ཏེ་ཉིན་གསུམ་ལ་ཡིག་ཚད་གཏོང་བ་དང་། ཚེས་བཅོ་ལྔའི་
ཉིན་བཤད་གྲྭ་དབུ་བརྙེས་པའི་དུས་དྲན་གྱི་མཛད་སྒོ་དང་བསྟུན་ཏེ་ཡིག་
རྒྱུགས་ཚད་མཐོའི་ཨང་རིམ་ལྟར་གྱི་དཔེ་བཟང་གི་བྱ་དགའ་སྤྲ